האספה המחוקקת של קרלה

האספה המחוקקת של קרלם המכונה קראלם ניימסאבה (במלאיאלאם: കേരള നിയമസഭ), היא הפרלמנט המדינתי של קרלה, אחת מ-28 המדינות בהודו. באספה חברים 140 נציגים, הנבחרים ממחוזות בחירה. היסטוריה האספה המחוקקת של קרלה ירשה את האספה המחוקקת של טרוונקור-קוצ'ין, שהוקמה ב-1952 כגוף מחוקק בן 108 חברים. לאחר מפקד אוכלוסין שנערך ב-1951 נקבע כי בבחירות הבאות תגדל האספה ל-117 חברים. מדינת קרלה הוקמה בנובמבר 1956, תחת חוק ארגון מחדש של המדינות שעיצב מחדש את מדינות הודו על פי חלוקה לשונית, כשלאזורים דוברי מלאיאלאם בטרוונקור-קוצ'ין, צורפו מלבר ואזורים דוברי מלאיאלם נוספים ממדראס הבחירות הראשונות לאספה המחוקקת של מדינת קרלה נערכו בפברואר-מרץ 1957, והאספה התכנסה לראשונה ב-5 באפריל 1957. באספה היו 127 חברים כולל חבר ממונה אחד. ועדת הגבולות של 2010 עצבה מחדש את מחוזות הבחירה, והעלתה את מספר המושבים ל-140. מתחם ניימסאבה בית אספת המדינה ידוע בשם ניימסאבה מתחם זה בן 5 קומות הוא אחד המתחמים הגדולים בהודו. בניין האספה הישן שוסב מחדש למוזיאון המחוקקים, לאחר פתיחת המתחם חדש ב-22 במאי 1998. הרכב נוכחי ההרכב הנוכחי של האספה המחוקקת של קרלה היא האספה המחוקקת ה-16, שנבחרה ב-2026. בהרכב שולטת החזית הדמוקרטית המאוחדת, המחזיקה 102 מושבים, בהם 63 של הקונגרס הלאומי ההודי, הליגה המוסלמית המאוחדת ההודית (22) וקונגרס קרלה (7) ומפלגות קטנות נוספות. האופיזיציה מונהגת על ידי חזית השמאל הדמוקרטית בהובלת המפלגה הקומוניסטית של הודו (מרקסיסטית) (26) בה חברה גם המפלגה הקומוניסטית של הודו (8) וראשטריה ג'נטה דאל (1). מפלגת העם ההודית (3) נמצאת אף היא באופוזיציה. האספה בוחרת את 9 נציגי קרלה ברג'יה סבהה. קישורים חיצוניים אתר האינטרנט הרשמי של האספה המחוקקת של קרלה (במלאיאלאם ובאנגלית) klaproceedings.niyamasabha.org הערות שוליים